Vnútorné Západné Karpaty

Vnútorné Západné Karpaty sú geomorfologická subprovincia Západných KarpátMazúr, E. Lukniš, M. 1986: Geomorfologické členenie SSR a ČSSR. Časť Slovensko. Slovenská kartografia, Bratislava. Zo západu ich ohraničuje Viedenská panva, na severe Vonkajšie Západné Karpaty, v oblasti Slanských vrchov sa stýka s Východnými Karpatmi. Na juhu hraničí oblasť s Panónskou panvou. V iných, negeomorfologických členeniach môže mať termín odlišný význam.

 Geomorfologické členenie 
Vnútorné Západné Karpaty sa členia na tieto geomorfologické jednotky nižšieho rádu (oblasti):
Slovenské rudohorie (tiež označované ako Spišsko-gemerské rudohorie)
Fatransko-tatranská oblasť
Slovenské stredohorie
Lučensko-košická zníženina
Matransko-slanská oblasť

 Geológia 
V geológii je označenie Vnútorné Západné Karpaty typické skôr pre pomenovanie tektonických jednotiek južne od Centrálnych Západných KarpátMišík, M., Chlupáč, I., Cicha, I., 1984: Historická a stratigrafická geológia. SPN, Bratislava, 541 s.Plašienka, D., Grecula, P., Putiš, M., Kováč, M., Hovorka, D., 1997: Evolution and structure of the Western Carpathians: an overview. Mineralia Slovaca - Monograph, Košice, s. 1 – 24. Starší skrátený ale nezaužívaný geologický termín pre túto oblasť bol panonidyMaheľ, M., 1986: Geologická stavba československých Karpát / Paleoalpínske jednotky 1. Veda, Bratislava, 503 s.. Vnútorné Západné Karpaty ako geomorfologická subprovincia sú ekvivalentom označenia internidy. V niektorých zjednodušených geologických členeniach zahŕňajú všetky geologické jednotky južne od bradlového pásmaHók, J., Kahan, Š., Aubrecht, R., 2001: Geológia Slovenska.  Univerzita Komenského, Bratislava, 43 s.Vozár, J., Vojtko, R., Sliva, Ľ., (Editors) 2002: Guide to geological excursion. XVIIth Congress of Carpathian-Balkan Geological Association. Geologický ústav Dionýza Štúra, Bratislava, 163 s.. Sú typické príkrovovou stavbou.

Sú najstarším karpatským celkom nachádzajúcim sa na Slovensku. Tvorí ich meliatske pásmo, pásmo Bükku, zemplínske (tiské) a cezdunajské pásmo (bakonské). Tvoria ich najmä megajednotky meliatika, turnaika a silicika, bükkika, zemplinika a transdanubika spolu s naloženým mladšími panvami a vulkanickými pohoriami.

 Referencie 


Kategória:Západné Karpaty
Kategória:Geomorfologické subprovincie na Slovensku